[{"text_idx": "#000004", "text": "Kabeli rajamise algatajaks oli kristlike ohvitseride u\u0308hendus OSMTH (Ordo Supremus Militaris Templi Hierosolymitani). Vennaskond tegutseb nii rahvusvaheliselt kui Eestis. Selle liikmed juhinduvad Templiru\u0308u\u0308tlite vaimsest ja moraalsest pa\u0308randist ning on seadnud eesma\u0308rgiks kanda ta\u0308napa\u0308eva maailmas edasi samu va\u0308a\u0308rtusi, na\u0308iteks heategevus ja abivajajate toetamine. Igal suvel on mo\u0303niku\u0308mmend eestlasest u\u0308henduse liiget (Eesti liikmeskond on u\u0308le 30. Skandinaaviamaades on see na\u0308iteks sadades) andnud oma panuse mo\u0303ne siinse ajaloolise kiriku ehitus- ja korrastusto\u0308o\u0308desse. Tavaliselt on need kolmepa\u0308evased ettevo\u0303tmised."}, {"text_idx": "#000005", "text": "\u201eAbruka kabeli rajamise idee su\u0308ndis ja\u0308rjena vennaskonna suvistele palve- ja to\u0308o\u0308laagritele,\u201d ra\u0308a\u0308gib u\u0308henduse ja Kolleegiumi liige Andres Ma\u0308nnart, kes oli Abrukal kabeli ehitusto\u0308o\u0308del abiks ja oli ka u\u0308ks kogu ehitusprotsessi korraldaja. \u201eAbruka puhul sattusid kokku mitmed soodsad asjaolud \u2013 sobiva krundi olemasolu, sobiva suurusega projekt, kohaliku kogukonna toetus ja o\u0303nnestunud partnerite valik,\u201d kiidab ta, lisades, et kuivo\u0303rd on tegemist ta\u0308iesti uue pu\u0308hakoja ehitusega, tuli kaasata ka arhitekt ja professionaalsed ehitajad."}, {"text_idx": "#000006", "text": "Teostuseni jo\u0303uti u\u0308llatavalt kiiresti. U\u0308hel OSMTHi vendadest, EELK kirikuo\u0303petajal ja reservohvitseril Ants Toomingal, oli varasemast kokkupuude traditsioonilise puitehituse meistri Andres Uusiga. Andres Uus on kogenud Eesti puitmajade tootja, Hobbiton OU\u0308 juhatuse liige ja on teinud aastaid koosto\u0308o\u0308d arhitekt Laur Piheliga. Koos abikaasa Piret Uusiga veavad nad ka MTU\u0308 Vanaajamaja tegevust. \u201cOSMITHi ja Vanaaja maja missioonid ta\u0308iendasid teineteist ja ka inimlikul tasandil laabus koosto\u0308o\u0308 imeha\u0308sti,\u201d kiidab Ma\u0308nnart. Kabeli rajamiseks kutsuti ellu eraldi juriidiline isik \u2013 MTU\u0308 Abruka kabel."}, {"text_idx": "#000007", "text": "MTU\u0308 Vanaajamaja kutsuti ellu 25 aastat tagasi. Asjasse pu\u0308hendunud on teinud su\u0308dameasjaks Eesti taluarhitektuuri ja traditsiooniliste ehitusvo\u0303tete uurimise, o\u0303petamise ja tutvustamise. \u201eMeie eesma\u0308rgiks on to\u0303sta inimeste teadlikkust vanade majade hooldamisel ja taastamisel. Soovime kaasa aidata traditsioonilise taluarhitektuuri heaperemehelikule arendamisele ja seela\u0308bi va\u0308a\u0308rtustada Eesti ehituspa\u0308randit,\u201c so\u0303nas projektide ja koolituste koordineerimisega tegelev Piret Uus meeskonna tegevuse kokku."}, {"text_idx": "#000008", "text": "Andres Uus, Abruka kabeli ehituse projektijuht, on palkehitusega ja palkhoonete taastamisega tegelenud samuti veerand sajandit. Palkehitusel on omad ehitustehnoloogilised no\u0303udmised ja spetsiifilised oskused. Kuid vana hoone taastamine no\u0303uab kordades rohkem kogemust ja teadmisi \u2013 iga hoone on erinev."}, {"text_idx": "#000009", "text": "Vanaaja maja meeskonnas on erinevate konfessioonide liikmeid. \u201eSelliseid projekte teostama inspireerib meid siiski usk ja armastus Eesti ehituspa\u0308randi vastu,\u201d selgitab Piret Uus."}, {"text_idx": "#000010", "text": "Abruka kabeli planeerimisel algas to\u0308o\u0308 \u2013 nagu iga hoone ehituse puhul \u2013 ehitusprojektist. Kabeli palkkehand valmis Mooste to\u0308o\u0308kojas. Palkehituse meistril kulus selle loomiseks kuus na\u0308dalat. Samuti valmisid uks, aknad, tornikarkass ja muud va\u0308iksemad detailid to\u0308o\u0308kojas. Seeto\u0303ttu vo\u0303is Abrukal koha peal viibijatel ja\u0308a\u0308da natukene petlikult mulje, et kabel ehitati valmis vaid viie pa\u0308evaga. Tegelikkuses oli see vo\u0303imalik vaid tingimustes, kus mitu meistrit olid eelnevalt pika ja po\u0303hjaliku ettevalmistusto\u0308o\u0308 a\u0308ra teinud."}, {"text_idx": "#000011", "text": "Omaette vaatamisva\u0308a\u0308rsuseks on kabeli vitraaz\u030cid. Klaasikunstnik Mare Saare sai inspiratsiooni Abruka loodusest ja nende loomisel on kasutatud saarel kasvavate taimede motiive. Iga aken kujutab u\u0308ht aastaaega ja tervikuna su\u0308mboliseerivad nad maise aja tsu\u0308klilist kulgemist ning Jumala loomingu ilu."}, {"text_idx": "#000012", "text": "\u201eAinuu\u0308ksi nende vitraaz\u030cide pa\u0308rast tasub Abruka saart ku\u0308lastada ja kasvo\u0303i mo\u0303ned minutid kabelis mediteerida, tunnetades oma u\u0308htsust Looduga ja edastades Loojale oma palved,\u201d jagab Andres Ma\u0308nnart oma muljeid ja julgustab saart ku\u0308lastama."}, {"text_idx": "#000013", "text": "Eestis moodustab maaehituspa\u0308randist suure osa palkehitus. Palkhoonete parandamiseks peab aga mo\u0303istma ja oskama esmalt uut hoonet ehitada. Vanaajamaja peamisteks tegevusteks ongi palkehituse ja palkhoonete taastamise o\u0303petamine. Kuid seejuures sihtgrupp ei ole professionaalsed ehitajad."}, {"text_idx": "#000014", "text": "\u201dMeie o\u0303ppe ja\u0308rel ei saa veel kellestki palkehitajat. Ku\u0308ll oskavad ajaomanikud oma vanade ehitistega paremini toime tulla,\u201d selgitab Piret."}, {"text_idx": "#000015", "text": "Eestis o\u0303petatakse palkehitajaks Hiiumaa Ametikoolis ja TU\u0308 Viljandi Kultuuriakadeemias, kus o\u0303pe toimub kolm aastat. Vanaaja maja viie-pa\u0308evased kursused ei konkureeri sealse o\u0303ppega, sest eesma\u0308rk on teine. Lisaks majaomanike koolitamisele ja no\u0303ustamisele pu\u0308u\u0308takse igal aastal ka mo\u0303ne praktilise traditsioonilist arhitektuuri toetav projekt ellu viia. Olgu selleks restaureerimise- vo\u0303i ehitustalgud. Talgutele kogunevad nii professionaalsed ehitajad, restauraatorid, konservaatorid kui ka vabatahtlikud, kes alles meistri ko\u0303rval oskusi o\u0303pivad. Viie pa\u0308eva jooksul vahetatakse ehitusalaseid oskusi ja kogemusi. Kuid mitte ainult."}, {"text_idx": "#000016", "text": "\u201eSama olulised on ka u\u0308hised so\u0308o\u0308maajad, saunajutud ja traditsioonilise ehituse mo\u0303tteviisi jagamine, mille toel on su\u0308ndinud tugev spetsialistide vo\u0303rgustik, kes u\u0308ksteisele igapa\u0308evato\u0308o\u0308s ka va\u0308ljaspool talguid toeks on,\u201c teab Piret ra\u0308a\u0308kida."}, {"text_idx": "#000017", "text": "Suur usk on, et Abruka hakkab oma kabelit hoidma ja armastama. Igau\u0308ks kes seal ka\u0308ib ja mo\u0303nda viga na\u0308eb laita saab anda oma panuse. Pu\u0308hkida po\u0303randalt liiva, aknalaualt tolmu, panna altari vaasi va\u0308rsked po\u0303llulilled vo\u0303i oksad, jne."}, {"text_idx": "#000018", "text": "Kabeli ukse vo\u0303ib hommikul riivist avada ja o\u0303htul ja\u0308lle sulgeda."}, {"text_idx": "#000019", "text": "Soov on, et see vo\u0303taks vo\u0303imalikult kiiresti hallikama jume, nagu sarnastes puukirikutes. Siis ei ole ka va\u0308hene sisse kantud liiv-muld enam silmale ha\u0308iriv. Kabeli ette on plaanis paigaldada maakivi-sillutis. See va\u0308hendab jalatsitega sisse kantava pinnase kogust. Sillutamine on ja\u0308rgmise aasta ettevo\u0303tmine."}, {"text_idx": "#000020", "text": "Ehitusmeister Andres Uus teab, et va\u0308rske laast peab esimese aasta, ja samas mitte rohkem kui kaks aastat, laagerduma. Seeja\u0308rel tuleb to\u0303rvata, tehes seda kahes ja\u0308rgus: esmalt kuiva ja pa\u0308ikeselise ilmaga, seeja\u0308rel niiske ilmaga."}, {"text_idx": "#000021", "text": "Palve- ja ma\u0308lestusku\u0308u\u0308nalde asetamise koht"}, {"text_idx": "#000022", "text": "Tellitakse sepisto\u0308o\u0308na ja valmib ehk jo\u0303uludeks."}, {"text_idx": "#000023", "text": "Kui palju kabeli ehitus maksma la\u0308ks?"}, {"text_idx": "#000024", "text": "Rahaliselt umbes 30 000 eurot, aga selle hinna sees on vaid kabeli materjali maksumus, ehitusmaterjali u\u0308le mere ja krundile vedu, pinnaseto\u0308o\u0308d, vitraaz\u030cid, ehitusmeistrite toitlustamine ning majutamine Abrukal. Lo\u0303pptulemus su\u0308ndis ta\u0308nu paljude panustajate vabatahtlikule to\u0308o\u0308le vo\u0303i abile ja see on hindamatu."}, {"text_idx": "#000025", "text": "Pool rahast tuli annetajatelt ja teine pool on ta\u0308na vo\u0303etud laenuks, aga see laenurahagi tuleb aja jooksul annetajate ja toetajate abiga tagastada."}, {"text_idx": "#000026", "text": "Kabeli teekond Mooste to\u0308o\u0308kojast Abrukale"}, {"text_idx": "#000028", "text": "Video 2: Roomassaarest u\u0308le mere Abrukale."}, {"text_idx": "#000030", "text": "1887. aastal pu\u0308stitatud kabeli laskis no\u0303ukogude vo\u0303im lammutada 1958. aastal.\n16. septembril 2022 pu\u0308hitseti va\u0308iksema seltskonnaga, kelle seas kolm vaimulikku, uue kabeli nurgakivi.\nVa\u0308hem kui aasta hiljem on kabeli uuesti pu\u0308stitatud.\nAbruka kabeli rajajaks on 2022. aasta detsembris asutatud MTU\u0308 Abruka kabel.\nMTU\u0308 Abruka kabel ja\u0308a\u0308b kabeli pidajaks kuni Abruka oma koguduse asutamiseni.\nAbruka kabel ja\u0308a\u0308b ku\u0308ll luterliku kiriku alla aga on oikumeeniliseks teenistuste pidamise paigaks."}, {"text_idx": "#000031", "text": "1887. aastal pu\u0308stitatud kabeli laskis no\u0303ukogude vo\u0303im lammutada 1958. aastal."}, {"text_idx": "#000032", "text": "16. septembril 2022 pu\u0308hitseti va\u0308iksema seltskonnaga, kelle seas kolm vaimulikku, uue kabeli nurgakivi."}, {"text_idx": "#000034", "text": "Abruka kabeli rajajaks on 2022. aasta detsembris asutatud MTU\u0308 Abruka kabel."}, {"text_idx": "#000035", "text": "MTU\u0308 Abruka kabel ja\u0308a\u0308b kabeli pidajaks kuni Abruka oma koguduse asutamiseni."}, {"text_idx": "#000036", "text": "Abruka kabel ja\u0308a\u0308b ku\u0308ll luterliku kiriku alla aga on oikumeeniliseks teenistuste pidamise paigaks."}, {"text_idx": "#000038", "text": "Ko\u0303ik fotod: Abruka Maarja kabeli Facebook"}, {"text_idx": "#000039", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}]